Εθνική Βιβλιοθήκη της Ουρουγουάης

Η Εθνική Βιβλιοθήκη της Ουρουγουάης (ισπανικά: Biblioteca Nacional de Uruguay) είναι η μεγαλύτερη και παλαιότερη δημόσια βιβλιοθήκη της χώρας. Είναι τμήμα του Υπουργείου Παιδείας και Πολιτισμού της Ουρουγουάης, με στόχο τη διατήρηση και τη διάδοση της βιβλιογραφικής και τεκμηριωτικής κληρονομιάς της χώρας.Ιδρύθηκε το 1815 και λειτουργεί ως υπεύθυνη βιβλιοθήκη για τη νόμιμη κατάθεση για την Ουρουγουάη. Βρίσκεται στο σημερινό της κτίριο από το 1955. Το 2006, κατείχε περισσότερα από 900.000 βιβλία και 20.000 περιοδικά, οπτικοακουστικό υλικό, χάρτες, παρτιτούρες, γκραβούρες, ακουαρέλες, φωτογραφίες και χειρόγραφα.

 Μετά από αίτημα του Ντάμασο Αντόνιο Λαρανιάγκα και με την υποστήριξη του Χοσέ Ζερβάσιο Αρτίγας, ο οποίος το 1815 ζήτησε από το Συμβούλιο να δημιουργήσει μια δημόσια βιβλιοθήκη στις 26 Μαΐου 1816, άνοιξε η πρώτη Δημόσια Βιβλιοθήκη στο κυβερνητικό οχυρό του Μοντεβιδέο. Η συλλογή περιελάμβανε 5.000 τόμους βιβλίων από δωρεές των Λαρανιάγκα, Χοσέ Μάνουελ Πέρες Καστελλάνο, Χοσέ Ραϊμόντο Γκουέρα και άλλους από τη Μονή του Σαν Φρανσίσκο. Κατά τη διάρκεια της Λούσο-Βραζιλίας εισβολής (1817-1828), η συλλογή μειώθηκε σε περίπου δύο χιλιάδες τόμους. Το 1926 αποκτήθηκε η κυριότητα του σημερινού κτιρίου και ο θεμέλιος λίθος τοποθετήθηκε στις 26 Μαΐου 1938. Από τότε μετονομάστηκε σε Εθνική Βιβλιοθήκη, αν και εγκαταστάθηκε στη νέα έδρα μόλις το 1955 και εγκαινιάστηκε επίσημα το 1964. Κεντρικό αναγνωστήριο «Χοσέ Ζερβάσιο Αρτίγας»: εδώ οι αναγνώστες έχουν πρόσβαση σε εγχώρια και ξένα βιβλία, φυλλάδια και περιοδικά. Αναγνωστήριο εφημερίδων: σε αυτήν την αίθουσα ο χρήστης έχει πρόσβαση στον εθνικό και ξένο τύπο, σε τρέχουσες ή αναδρομικές δημοσιεύσεις. Προκειμένου να διασφαλιστεί η διατήρηση αυτού του πολύτιμου και συχνά μοναδικού υλικού, το δανεισμένο υλικό περιορίζεται σύμφωνα με τους καθιερωμένους κανονισμούς. Παιδικό και Νεανικό αναγνωστήριο: παιχνιδιάρικος και δημιουργικός χώρος που επιδιώκει να ενθαρρύνει την απόλαυση της ανάγνωσης. Αίθουσα Ουρουγουάης: διατηρεί όλα τα βιβλία και τα φυλλάδια που τυπώνονται στη χώρα, είτε είναι από Ουρουγουανούς συγγραφείς είτε από ξένους, καθώς και έργα εθνικών συγγραφέων που έχουν εκδοθεί στο εξωτερικό και έργα για την Ουρουγουάη που εκδοθήκαν στο εξωτερικό. Για τη διατήρηση αυτής της σημαντικής βιβλιογραφικής κληρονομιάς, το 1978 παραχωρήθηκε ένας ανεξάρτητος χώρος που περιλαμβάνει ένα άνετο αναγνωστήριο στο οποίο παρέχεται καλύτερη εξυπηρέτηση σε εγχώριους και ξένους μελετητές και ερευνητές. Η Αίθουσα Ουρουγουάης διαθέτει έναν χρονολογικό κατάλογο όπου όλα τα βιβλία και τα φυλλάδια που εισέρχονται στη βιβλιοθήκη καταχωρούνται ανά έτος έκδοσης. Αίθουσα Ειδικών Υλικών: φιλοξενεί τα πολυτιμότερα έργα που διαθέτει το ίδρυμα: σπάνια και μοναδικά αντίγραφα (έντυπο υλικό, τόμοι βιβλίων από τα πολύ παλιά χρόνια, εικονογραφημένα βιβλία κ.λπ.). Η βιβλιογραφική συλλογή περιλαμβάνει ιστορικά αρχεία, βιβλία τέχνης, αφηγήσεις ταξιδιωτών κ.λπ. Αυτή η αίθουσα-μουσείο φιλοξενεί τις πρώτες αμερικανικές εκδόσεις, τις εκδόσεις του 16ου αιώνα και τα ιστορικά χειρόγραφα. Υπάρχουν επίσης μεμονωμένα αντίγραφα εγχώριων και ξένων φυλλαδίων, τις πρώτες εφημερίδες που κυκλοφόρησαν στη χώρα όπως η La Estrella del Sur(1807). Εκτός από βιβλιογραφικό υλικό, αυτός ο τομέας διαθέτει βιβλιοθήκη χαρτών: σχέδια, ακουαρέλες, φωτογραφίες, καρτ ποστάλ, παρτιτούρες, μετάλλια, νομίσματα και οπτικοακουστικό υλικό. Λόγω της ανεκτίμητης αξίας της μοναδικής αυτής συλλογής — δανείζεται υλικό αποκλειστικά στους ερευνητές και ακαδημαϊκούς. Αίθουσα Φρανσίσκο Ακούνια ντι Φιγκερόα: εσωτερική αίθουσα συσκέψεων ή για μικρές δραστηριότητες.Αίθουσα Χοσέ Πέδρο Βαρέλα: αίθουσα ανάγνωσης με προσωπικό υλικό.Αίθουσα Maestro Χούλιο Κάστρο: χρησιμοποιείται για παρουσιάσεις βιβλίων, ομιλίες και συνέδρια.Αίθουσα Άνελο Ερνάντες Ρίος: υπάρχει μια μόνιμη έκθεση του Ουρουγουανού καλλιτέχνη Άνελο Ερνάντες Ρίος. Είναι επίσης μια αίθουσα για δραστηριότητες και εκδηλώσεις. Κατάλογος μεγαλύτερων βιβλιοθηκών Παγκόσμια Ψηφιακή Βιβλιοθήκη Europeana Ευρωπαϊκή Βιβλιοθήκη Ουρουγουάη Μοντεβιδέο Official website